
РЕПУБЛИКА СРБИЈА
АП ВОЈВОДИНА
ОПШТИНА ШИД
ИЗБОРНА КОМИСИЈА
ОПШТИНЕ ШИД
Број : 013-90/II-26
Датум: 19.10.2026.године

З А П И С Н И К 

са 11. седнице Изборне Комисије општине Шид одржане дана 19.10.2026. године у 08,00 часова у сали Скупштине општине Шид.

	Седници присуствују: Слађана Маховац, председник, Дејан Логарушић, заменик председника, Јелена Шушкић, члан, Јована Петровић, заменик члана, Мирослав Нонковић, члан,   Драган Гутић, члан,Снежана Радека, члан, Велинка Масал Античевић, заменик члана, Живан Мирић. члан, Александар Радин, заменик члана, Радован Пробојчић, члан, Милош Стевановић, заменик члана,   Ивана Пезић,члан, Вукашин Јовић, члан,, Љиљана Клисурић, заменик члана,  Јована Витас Миланковић, члан,  Александра Божић, члан, Љубиша Чавић, заменик члана, Милутин Анђелковић, члан, Павле Скленар, заменик члана, Мира Тарајић, члан,  Сандра Марковић, заменик члана, Ђорђе Радосављевић, заменик члана, члан, Јела Мијатовић, члан, Ружица Влаисављевић, члан,  Ивана Тркуља Јовановић, заменик члана, Јасминка Зец, члан, Давид Старовлас, заменик члана, Милица Јаш, члан, Дајана Стевић, члан, Јована Дамјановић, члан,

Бојана Мравик, секретар, 

Одсутни: Стеван Лазић, Далибор Тарлаћ, Жељана Зец,  Бранимир Ћућа, Александар Павловић, Војислав Куљански, Теодора Басрак, Борислав Кулачанин,  Савка Гашић, Јелена Ранисављевић
                 (сви уредно обавештени, оправдано одсутни)

	Записник води :             Бојана Мравик, секретар.

	Председник Комисије отвара седницу, поздравља присутне, утврђује да постоји кворум за пуноважан рад и одлучивање,  те како се за реч јавила секретар  изборне комисије, упознавајући све присутне чланове и њихове заменике да је члан изборне Комисије Милутин Анђеллковић упутио електронским путем дана 18.10.2026,године у вечерњим часовима, доставио допис под називом „достављање предлога закључка, о организацији пријема, евидентирања и достављања обавештења бирача  о гласању ван бирачког места“, али да уз предметни допис није достављен закључак, на који начин поднесак није уредан, указујући присутном члану, да исти уреди за наредну седницу,  те да се нису стекли услови да на данашњној седници Комисија о истом одлучује, осим у случају да поднесак одбаци, као неуредан, то је без овог поднеска, Председник комсиије   за данашњу седницу  предложио следећи 

ДНЕВНИ РЕД:

1. Доношење  решења о трошковима горива за превоз изборног материјала за спровођење избора за народне посланике  који ће се одржати 25.октобра 2026.године;
2. Доношење решења о одређивању лица за праћење излазности на изборима за народне посланике расписаним за 25. октобар 2026. године;
3. Упућивање обавештења/информације подносиоцима проглашених изборних листа и овлашћеним предлагачима о датуму, месту и времену примопредаје изборног материјала пре гласања између Општинске изборне комисије општине Шид и бирачких одбора на спровођењу избора за народне посланике Народне скупштине , расписаних за 25. октобар 2026.године;
4. Питања, предлози, информације.

Како није било примедби и  других предлога за дневни ред, исти је  једногласно усвојен.

       				 РАД ПО УТВРЂЕНОМ ДНЕВНОМ РЕДУ


1. Доношење  решења о трошковима горива за превоз изборног материјала за спровођење избора за народне посланике  који ће се одржати 25.октобра 2026.године;

Уводну реч за ову тачку дневног реда дала је  председница Изборне комисије и обавестила све присутне чланове и њихове заменике, да је  из Републичке изборне комисије Изборној комисији општине Шид, 15. октобра 2026. године, стигао  допис секретара Републичке изборне комисије који се односи на достављање решења локалних изборних комисија о трошковима горива за превоз изборног материјала, приликом преузимања изборног материјала пре гласања од изборне комисије и за предају истог материјала Изборној комисији општине Шид након одржаних избора. Сагледавајући реалне потребе за утрошеним горивом, узимајући у обзир удаљеност бирачког места од седишта Изборне комисије општине Шид, дат је предлог решења који су сви чланови и заменици чланова ОИК добили у материјалу за ову седницу, те је отворила дискусију. Како се нико није јавио за реч, ставила је ову тачку на гласање, те је Комисија једногласно донела  решење  у предложеном тексту поводом ове тачке дневног реда.

2. Доношење решења о одређивању лица за праћење излазности на изборима за народне посланике расписаним за 25. октобар 2026. године;

Уводну реч за ову тачку дневног реда дала је  председница Изборне комисије и обавестила све присутне чланове и њихове заменике, да је чланом 3. став 3. Упутства о начину праћења излазности бирача на изборе прописано  да је Локална изборна комисија дужна да одреди лице које ће бити задужено за унос и достављање података о излазности бирача и да обезбеди један рачунар повезан са интернетом. Указала је да су сви чланови и њихови заменици у  материјалу  добили списак општина са изабраним бирачким местима за праћење излазности бирача. У општини Шид, праћење излазности бирача вршиће се на једном бирачком месту и то бирачком месту број 16. Предлогом решења о одређивању лица за праћење излазности на изборима за народне посланике предложена је Милица Угљешић, заменица секретара Изборне комисије општине Шид. те је отворила дискусију. Како се нико није јавио за реч, ставила је ову тачку на гласање, те је Комисија једногласно донела  одлуку да се решење у предложеном тексту усвоји  поводом ове тачке дневног реда.

3. Упућивање обавештења/информације подносиоцима проглашених изборних листа и овлашћеним посматрачима о датуму, месту и времену примопредаје изборног материјала пре гласања између Општинске изборне комисије општине Шид и бирачких одбора на спровођењу избора за народне посланике Народне скупштине , расписаних за 25. октобар 2026.године;

Уводну реч за ову тачку дневног реда дала је  председница Изборне комисије и обавестила све присутне чланове и њихове заменике,  да је потребно упутити обавештења/информације подносиоцима проглашених изборних листа и овлашћеним посматрачима о датуму, месту и времену примопредаје изборног материјала пре гласања између Општинске изборне комисије општине Шид и бирачких одбора на спровођењу избора за народне посланике Народне скупштине, расписаних за 25. октобар 2026.године;Указала је да су за ову седницу сви чланови и њихови заменици у материјалу  добили текст обавештења, у којем се наводи да ће се примопредаја изборног материјала пре гласања између Општинске изборне комисије општине Шид и бирачких одбора вршити у четвртак 22.10.2026. године, са почетком у 13,00 часова. Потом је отворила дискусију.  Како се нико није јавио за реч, ставила је ову тачку на гласање, те је Комисија једногласно донела одлуку да се информација у предложеном тексту усвоји и објави  поводом ове тачке дневног реда.

4. Питања, предлози, информације.

Под овом тачком дневног реда  било је више изнетих предлога и информација. Прво је председница позвала   да се приступи  договору ко ће од чланова  да иде на  примопредају изборног материјала између координатора РИК-а и локалних изборних комисија, која ће се извршити , 20.10. са почетком у 13,00 часова. Пријавили су се Радован Пробојчић, Драган Гутић, Александар Радин и Давид Старовлас.  Предложено је такође да  организовање и  сортирање изборног материјала по бирачким местима буде у среду и позвала све да узму учешће у овом послу.
Такође позвала је заинтересоване чланове изборне комисије да  ко жели да буде одређен за лице које ће да прима обавештења од бирача за пријаву за гласање ван бирачког места да се изјасне и пријаве.  Пријавиле су се Јелена Шушкић, Ивана Пезић и Александра Божић те су уз сагласност свих осталих чланова именоване одређене као лица за пријаву бирача , са њиховим телефонима које ће ова информације прикуплљати од грађана почев од четвртка, као законом одређеног рока за почетак пријава грађана за гласање ван бирачког места.
Надаље, председница је пононо указала  да Локална изборна комисија  нема законско овлашћење нити предвиђен механизам да теренски проверава медицинску или стварну истинитост разлога (болест, старост, инвалидитет) наведених у пријави за гласање ван бирачког места, нити има обавезу и процедуру да унапред проверава да ли је бирач обавештен о томе да га је пријавило треће лице. 
Такође, Председница је  указала, да иако је на  једној од претходних  седница донета одлука да се сачини обавезујућа инструкција за бирачке одборе, локална изборна комисија није надлежна за доношење таквог акта из разлога што члан 24. Закона о избору народних посланика доношење оваквих писаних аката ставља у искључиву надлежности РIK-а. Доношењем једне такве инструкције, Изборна комисија би прекорачила своје надлежности  уводећи нова правила за уређење бирачких места, које је у надлежности  РИК-а.  Републичка изборна комисија је једина надлежна да ближе прописује правила о уређењу бирачког места и просторије за гласање. Због тога је неопходно да се претходна одлука стави ван снаге и тиме елиминише сваки ризик од приговора због прекорачења надлежности. Међутим, пошто сви чланови имају заједнички циљ, а то је заштита тајности гласања, предложила је  да се  искористе механизме којим Комисија располаже, а то је техничка и оперативна подршка бирачким одборима, кроз усмена упутства и инструктажу председника бирачких одбора приликом преузимања материјала и током изборног дана.  Потом је овај предлог ставила на гласање. Комисија је већином гласова усвојила овај предлог и ставила ван снаге претходно донету одлуку о сачињавању обавезујуће инструкције.
Других питања, предлога и информација није било,

Председник комисије закључује 11.седницу Изборне комисије општине Шид  у 08.37 часова.

Председник:							    Записничар.

